English: This is a useful debate and report, and these are important matters that require very careful reflection. I think I will start with this controversy over the EU charter of human rights, which - . My understanding is that that actually catalogues the rights that exist under EU law, and as it is not a foundational document as such, but draws together those rights in existing EU legislation, it doesn't seem to me a very secure device for securing rights post Brexit - certainly not in the longer term - and it is the UK Government's view that those rights are protected in other pillars. So, I think it would be quite useful, if the Welsh Government genuinely feels there are some existing rights that are now threatened by withdrawal from the EU, that you actually make those explicit and then we can run the test, because at the moment it seems that our foundational document is the European convention on human rights and the way that's been interpreted - obviously, it's a living document - and the Human Rights Act 1998, which, of course, establishes it in UK law and makes it actionable in a much more practical way. So, I think those two pillars do ensure that we will not get regression. However, if there are genuine anxieties, and people can advance cogent reasons why there may be some diminution because of the fact the EU charter is not going to apply anymore, because it will be redundant, really, in terms of UK law - . I do note the role of the well-being of future generations Act in embedding equality, and I think the Act is very useful in that sense of, again, allowing it to be a declaratory living document, and it allows us to work through these issues and see how they could be practically fulfilled. It has been the Welsh Government's position that that Act is so secure that other sources of embedding equality, through the equality duty, for instance, are not necessarily required. So, there are approaches that - . Now, that's somewhat analogous to the UK Government's position on the EU charter of human rights, one could argue - that because those rights exist and are embedded elsewhere, we don't need to be overanxious about one approach not being available. I think the issues relating to UK governance, and this refers to the various frameworks that will now emerge, some of which will be highly relevant to questions of equality - they do need careful treatment, and of course, on this side of the Assembly, we've always been keen to emphasise the need for shared governance, and for the strengthening of UK institutions in terms of the joint ministerial council, for instance. So, there, we will continue to be very supportive and constructive, and I think that will help us navigate some of the very pressing concerns that people have around the future for regional investment and how that will be governed, and that is something, I think, that is a relevant interest to everyone here. Can I conclude by talking about community cohesion? I think it is unfortunate, with various developments round the world, that some of our wonderful minority traditions feel under some pressure. They've only got to feel it. The objective reality of that is sometimes not as direct as people fear, but, it is, I think, really important to remember if people feel under some threat because of various developments, then it is for us to reassure people, just as, after Brexit, I think a lot of reassurance was required because of the way that some people feared that that might be a harbinger of some sort of rolling back from a multicultural society - and it isn't, and it doesn't require any reduction in that world-view at all. It is important for us to work through some of the other changes that are happening around the world. We've heard some of them being raised, in terms of international conflict and the generation of refugees. All these things are creating a level of debate in some quarters that is full of asperity and aggression, and that has, I think, reflected very badly and has led to a certain threat in terms of how various minority traditions feel. So, we need to be mindful of that and of ensuring that we are strengthening the networks and the consultations that we have with them, and valuing them in a very explicit way. That's the best way to counter those who are engaging in various forms of hate speech and hate crime. Thank you, Deputy Presiding Officer.
Welsh: Dyma ddadl ac adroddiad defnyddiol, ac mae'r rhain yn faterion pwysig y dylid myfyrio arnynt yn ofalus iawn. Credaf fy mod am ddechrau gyda'r ddadl ynglŷn â siarter hawliau dynol yr UE, sydd - . Fy nealltwriaeth i yw ei bod yn rhestru'r hawliau sy'n bodoli o dan gyfraith yr UE, ac am nad yw'n ddogfen sylfaenol fel y cyfryw, ac ond yn dwyn ynghyd yr hawliau yn neddfwriaeth bresennol yr UE, nid yw'n ymddangos i mi yn ddyfais ddiogel iawn ar gyfer sicrhau hawliau ar ôl Brexit - yn fwy hirdymor yn sicr - a barn Llywodraeth y DU yw bod yr hawliau hynny'n cael eu diogelu mewn colofnau eraill. Felly, credaf y byddai'n eithaf defnyddiol, os teimla Llywodraeth Cymru o ddifrif y ceir rhai hawliau presennol sydd bellach dan fygythiad wrth ymadael â'r UE, eich bod chi'n nodi'r rheini'n benodol ac yna gallwn eu profi, oherwydd ar hyn o bryd mae'n ymddangos mai ein dogfen sylfaenol yw'r confensiwn Ewropeaidd ar hawliau dynol a'r ffordd y caiff hwnnw ei ddehongli - yn amlwg, mae'n ddogfen fyw - a Deddf Hawliau Dynol 1998, sydd, wrth gwrs, yn ei sefydlu yng nghyfraith y DU ac yn rhoi grym cyfreithiol iddo mewn ffordd lawer mwy ymarferol. Felly, credaf fod y ddwy golofn honno'n sicrhau na fydd unrhyw erydu'n digwydd. Fodd bynnag, os ceir pryderon dilys, a bod pobl yn gallu cynnig rhesymau argyhoeddiadol pam y gallai fod rhywfaint o gyfyngu ar hawliau am nad yw siarter yr UE yn mynd i fod yn berthnasol mwyach, gan y bydd yn ddiangen bellach o ran cyfraith y DU - . Rwy'n nodi rôl Deddf llesiant cenedlaethau'r dyfodol yn ymgorffori cydraddoldeb, a chredaf fod y Ddeddf yn ddefnyddiol iawn yn yr ystyr, unwaith eto, ei bod yn caniatáu iddi fod yn ddogfen fyw ddatganiadol, ac mae'n caniatáu inni drafod y materion hyn a gweld sut y gellid eu cyflawni'n ymarferol. Safbwynt Llywodraeth Cymru yw bod y Ddeddf mor sicr fel nad oes angen o reidrwydd am ffynonellau eraill ar gyfer ymgorffori cydraddoldeb, drwy'r ddyletswydd cydraddoldeb er enghraifft. Felly, ceir dulliau sydd - . Nawr, mae hynny'n debyg braidd i safbwynt Llywodraeth y DU ar siarter hawliau dynol yr UE, gellid dadlau - nad oes angen inni boeni gormod os yw un dull o weithredu heb fod ar gael, gan fod yr hawliau hynny'n bodoli ac wedi'u hymgorffori mewn mannau eraill. Credaf fod y materion sy'n ymwneud â llywodraethiant y DU, ac mae hyn yn cyfeirio at y gwahanol fframweithiau a ddaw i'r amlwg yn awr, a bydd rhai ohonynt yn berthnasol iawn i gwestiynau'n ymwneud â chydraddoldeb - mae angen eu trin yn ofalus, ac wrth gwrs, ar yr ochr hon i'r Cynulliad, rydym bob amser wedi bod yn awyddus i bwysleisio'r angen i gydlywodraethu, ac i gryfhau sefydliadau'r DU o ran y cydgyngor gweinidogion, er enghraifft. Felly, yn hynny o beth, byddwn yn parhau i fod yn gefnogol ac yn adeiladol iawn, a chredaf y bydd hynny'n ein helpu i lywio drwy rai o'r pryderon pwysig sydd gan bobl ynglŷn â dyfodol buddsoddiad rhanbarthol a sut y caiff hynny ei lywodraethu, ac mae hynny'n rhywbeth, rwy'n credu, sydd o ddiddordeb perthnasol i bawb yma. A gaf fi orffen drwy sôn am gydlyniant cymunedol? Credaf ei bod yn anffodus, gyda gwahanol ddatblygiadau o gwmpas y byd, fod rhai o'n traddodiadau lleiafrifol gwych yn teimlo o dan bwysau. Nid oes ond raid iddynt ei deimlo. Weithiau, nid yw realiti gwrthrychol hynny mor uniongyrchol ag y mae pobl yn ofni, ond mae'n bwysig iawn cofio os yw pobl yn teimlo o dan fygythiad yn sgil datblygiadau amrywiol, ein lle ni yw tawelu meddyliau pobl, fel roedd angen llawer o dawelu meddyliau ar ôl Brexit oherwydd y ffordd roedd pobl yn ofni y byddai'n arwain at gymdeithas lai amlddiwylliannol - ac nid yw'n golygu hynny, ac nid yw'n galw am unrhyw gyfyngu ar yr olwg honno ar y byd o gwbl. Mae'n bwysig ein bod yn gweithio drwy rai o'r newidiadau eraill sy'n digwydd o amgylch y byd. Rydym wedi clywed rhai ohonynt yn cael eu nodi, o ran gwrthdaro rhyngwladol a chreu ffoaduriaid. Mae'r holl bethau hyn yn creu lefel o ddadlau mewn rhai cylchoedd sy'n llawn o gasineb ac ymagwedd ymosodol, ac mae hynny, rwy'n credu, wedi adlewyrchu'n wael iawn ac wedi arwain at fygythiad penodol o ran sut y mae gwahanol draddodiadau lleiafrifol yn teimlo. Felly, mae angen inni gofio hynny a sicrhau ein bod yn cryfhau'r rhwydweithiau a'r ymgynghoriadau a gawn â hwy, a'u gwerthfawrogi mewn ffordd amlwg iawn. Dyna'r ffordd orau o atal y rhai sy'n cymryd rhan mewn amryw ffurfiau ar siarad casineb a throseddau casineb. Diolch ichi, Ddirprwy Lywydd.